Referat fra møde med Torrild lokalråd og lokal arbejdsgruppe  
d. 14. august 2024

**Møde deltager:**  
  
Lokalråd og lokal arbejdsgruppe: Mogens Bedsted, Marianne Skipper, Maiken Ravnborg Pedersen, Marianne Nyland Madsen, Hans Erik Lykke, Palle Toftegaard Jensen, Henriette Toftegaard Jensen, Christian Liin Hansen, Gitte Lykke Hansen.

ADA: Kristian Hautorp og Klaus Høgh

**Referat:**

**Stier:** Der er i hensigtserklæringen med lokalrådet aftalt en sti langs med Gl. Horsensvej.

ADA har som alternativ forslået at stien placeres mellem hestefold og mark frem til Gjesing vandværk og Torrildvej.

Lokalrådet har et ønske om at etablere en sti, der går tværs over marken fra Gjesing. ADA vil kontakte Anders, som er lodsejeren, for at drøfte muligheden for at få godkendt/tilladelse til denne sti på tværs af marken.

Hvis der ikke kan opnås tilladelse til denne stiføring, ønsker Lokalrådet i stedet en sti langs Nygårdsvej.

Der er aftalt at der skal indkaldes til et møde med Maiken Ravnborg Pedersen, Christian Liin Hansen og ADA om stiforbindelsen i starten af september.

Det er aftalt, at der på et senere særskilt møde skal diskuteres den præcise placering af stierne heri hvordan den skal forholde sig til beplantningsbæltets yder/inderside.

**Beplantningsbælte:** Det er aftalt, at der på et senere tidspunkt skal afholdes et møde, hvor beplantningsbælter herunder indeholdende arter med videre skal drøftet mere indgående.  
Til dette møde skal indkaldes fagperson evt. Hededanmark, fagperson fra kommunen og lokale.

**Legepladsfaciliteter:** Det er aftalt, at der skal afholdes et senere møde for at diskutere udformning og mulighederne for legepladsfaciliteter, bord/bænke og madpakkehuset.

**Opgave:** ADA indkalder til fremtidige møder, hvor der skal træffes beslutninger om stiplacering til Gjesing, valg af legefaciliteter samt valg af beplantningstyper til beplantningsbæltet.